Document ID: 32007D0561

РЕШЕНИЕ НА КОМИСИЯТА
от 2 август 2007 година
за одобряване на изменението на програмата за ерадикация на бруцелозата по едрия рогат добитък в Италия за 2007 г., одобрена с Решение 2006/875/ЕО, по отношение на бруцелозата по биволите в Caserta, регион Campania
(нотифицирано под номер C(2007) 3692)
(2007/561/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 24, параграф 6 от него,
като има предвид, че:
(1)
Решение 90/424/ЕИО предвижда възможност за предоставяне на финансова помощ от страна на Общността за националните програми за ликвидиране, контрол и мониторинг на болестите по животните и на зоонозите, изброени в приложението към него, включително и бруцелозата по едрия рогат добитък.
(2)
С Решение 2006/875/ЕО на Комисията от 30 ноември 2006 г. относно одобряване на програми за ерадикация и мониторинг на болести по животните, на някои трансмисивни спонгиформни енцефалопатии (ТСЕ) и за превенция на зоонози, представени от държавите-членки за 2007 г. (2), беше одобрена програма за ерадикация на бруцелозата по едрия рогат добитък, представена от Италия за периода между 1 януари 2007 г. и 31 декември 2007 г.
(3)
Според направеното от Италия представяне пред Постоянния комитет по хранителната верига и здравето на животните на 5 и 6 март 2007 г., положението по отношение на разпространението на бруцелозата по едрия рогат добитък в Campania, и по-специално в провинция Caserta, е обезпокоително.
(4)
Съответно, Италия сега представи пред Комисията специален контролен план за ерадикация на бруцелозата по биволите в Caserta, включително специални засилени мерки по отношение на идентификацията на животните и тяхната ваксинация.
(5)
Предложените от Италия мерки са в съответствие с ветеринарните норми на Общността и най-вече с нейните критерии по отношение на ерадикацията на бруцелозата по едрия рогат добитък.
(6)
Специалният контролен план за ерадикация на бруцелозата по биволите в Caserta следва да бъде съответно одобрен като част от програмата за ерадикация на бруцелозата по едрия рогат добитък в Италия за 2007 г.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Специалният контролен план за ерадикация на бруцелозата по едрия рогат добитък в Caserta, представен от Италия на 7 юни 2007 г., се одобрява за периода между 1 юли 2007 г. и 31 декември 2007 г.
Специалният контролен план е включен в програмата за ерадикация на бруцелозата по едрия рогат добитък в тази държава-членка, одобрена съгласно член 2, параграф 1 от Решение 2006/875/ЕО.
Член 2
Адресати на настоящото решение са държавите-членки.
Съставено в Брюксел на 2 август 2007 година.

Labels: 0
18
4
6